cyanic-selkie/wikianc huggingface dataset:
George Allan
George Allan var en fotballspiller fra Skottland. Mest kjent er han fra sin tid i Liverpool FC. Allan ble født 23. august 1875 og døde allerede 24 år gammel 9. oktober 1899 av tuberkulose.
Allan debuterte for Liverpool i sesongen 1895/1896 og bokførte 25 mål på kun 20 kamper i ligaen da Anfield klubben vant 2. Divisjon det året.
Allan klarte ikke å fortsette sin utrolige scoringsform, men han står likevel med 58 mål på 96 kamper i alle turneringer. Han ble i 2 sesonger på rad Liverpools topscorer. Dette var i den nevnte 1895/1896 sesongen, og dessuten sesongen etter i 1896/1897.
Allan fikk en landskamp for mot  3. april 1897.
I 1897 byttet han klubb til Celtic, men han returnerte til Liverpool året etter. Her ble han helt til han døde i 1899.
VM i freestyle og snøbrett 2023 - Freestyle slopestyle kvinner
Freestyle slopestyle for menn under VM i freestyle og snøbrett 2023 ble arrangert 26 og 28 februar.
Finale
Det ble kjørt 2 omganger og beste enkeltresultat ble tellende. De 12 beste gikk videre til finalen.
Léon Rosenfeld
Léon Rosenfeld (født 14. august 1904 i Charleroi i Belgia, død 23. mars 1974 i København i Danmark) var en belgisk fysiker, også kjent som marxist.
Biografi
Rosenfeld kom fra en jødisk ikke-religiøs familie. Faren var ingeniør.
Han var professor i teoretisk fysikk i Liège i fra 1930 til 1941. Han var hyppig i København hos Niels Bohr. I 1940 ble han etterfølger etter George Uhlenbeck i Utrecht, men kunne ikke tiltre professoratet på grunn av den tyske okkupasjon og den antisemittiske politikk dette innebar.
Hab var professor ved universitetet i Manchester i 1947 og fra 1958 professor ved Nordisk institut for teoretisk atomfysik (NORDITA) i København. Rosenfeld skrev en rekke avhandlinger om teoretisk atomfysikk og kjernefysikk, om kvanteelektrodynamikk, om tolkingen av kvantefysikken og om vitenskapshistorie. Det var han som utmyntet fagbegrepet lepton.
Han ble tildelt Francquiprisen i 1949.
Sais
Sais er en slekt av sommerfugler som hører til gruppen Ithomiini i den store familien flikvinger (Nymphalidae). Det er kjent to arter som lever i den Neotropiske region (Sør- og Mellom-Amerika).
Utseende
Denne slekten har ikke gjennomsiktige vinger, men de er farget i rutsrødt, gult og svart, i likhet med mange andre Ithomiini og pasjonsblomstsommerfugler. Disse danner et såkalt mimikry-kompleks av giftige eller usmakelige sommerfugler (og en del etterligninger) som ligner hverandre.
Levevis
Som de aller fleste Danainae er disse sommerfuglene giftige, og signaliserer dette med et karakteristisk utseende. Larvene lever på planter i søtvierfamilien (Solanaceae).
Espen Klouman Høiner
Espen Klouman Høiner (født 31. august 1981, fra Nesodden i Akershus) er en norsk dramatiker, skuespiller og regissør. Han har vunnet Heddaprisen to ganger; som skuespiller i 2013, og som dramatiker i 2019.
Utdannelse
Klouman Høiner er utdannet ved Kunsthøgskolen i Oslo, Statens Teaterhøgskole og Westerdals.
Kunstnerisk virke
Han har medvirket i spillefilmene Bare Bea (2004), Reprise (2006), Switch (2007), En som deg (2013), Hjelperytteren (2019) og Disco (2019). Han spilte også en av hovedrollene i TV-serien Kampen om Tungtvannet (2015).
Klouman Høiner har blant annet spilt tittelrollene i Peer Gynt og Hamlet, Osvald i Gjengangere, og Biff Loman i En handelsreisendes død ved Trøndelag Teater. Han spilte i Moby Dick og i Arne Lygre s Dager under i samme teaters Studioscenen- prosjekt i 2014.
Monologen Vi, folket skrev også Klouman Høiner manuset til, som han vant Hedda-prisen for årets beste scenetekst i 2019. Monologen baserer seg løst på livshistorien til hans amerikanske vertsmor, da Klouman Høiner var utvekslingselev på videregående skole i USA.
Klouman Høiner debuterte som forfatter i antologien 11 i 11 på Aschehoug forlag høsten 2011.
Han har vært tilknyttet scenekunstkompaniet Verk Produksjoner siden 2015, og har markert seg med egne scenekunstproduksjoner.
Pamphagodidae
Pamphagodidae er en gruppe av rettvingene (Orthoptera) og tilhører en familiegruppe blant  gresshoppene.
Espen Klouman Høiner
Familie
Han er fetter til komikeren og skuespilleren Steinar Klouman Hallert og skuespilleren Karin Klouman.
Pamphagodidae
Navnet er uavgjort
Det eldste, publiserte navnet for denne gruppen er Pamphagodidae. Imidlertid har navnet Charilaidae vært mer i bruk. Det er framsatt et forslag for den internasjonale kommisjonen for zoologisk nomenklatur om at Charilaidae bør bli det gyldige navnet. Per 1. oktober 2009 er ikke denne saken avgjort.
Utseende
Det beste kjennetegnet på familien er at pronotum har to parallelle lengdekjøler.
Utbredelse
Pamphagodidae finnes bare i Afrika. Pamphagodes riffensis lever i Atlas-fjellene i Marokko, de øvrige artene i det sørlige Afrika.
Kjelvene
Kjelvene er et område i Storhaug (Østre) bydel i Stavanger omkring Johanneskirken. Kjelvene har trolig omfattet området øst for St. Hansvollen, sør for Strømsteinen og vest for Spilderhaug.
Kjelvene er inntegnet første gang på et kart i 1860. Navnet Kjelvene brukes i skriftlige kilder fra 1764 – og omtales som «Tielven». Gunder Ånesen fikk da lov til å slå graset på myra Kjelvene, mellom St. Hansvollen og Spilderhaug. Fram til 1851 var Kjelvene en del av Hetland prestegård.
I 1851 kjøpte Carl Petter Nyman eiendommen Kjelvene sammen med St. Hansvollen og Lervikryggen av Staten. Det ble så parsellert opp i mindre tomter, og ble i hovedsak utbebygd fra 1850-årene og framover.
Lekeplassen Kjelvene er mest kjent som den store «damprivalsen», som har vært et yndet leketøy i flere generasjon. Det var også vanlig lekeplass med lekeapparater og en stor fotballbane. I 2005 ble den ombygget med en stor rullebrettbane (skatebane – «Betongparken») og kurvballbaner. På 1920-tallet brukte Norges Kommunistiske Parti Kjelvene for friluftsmøter.
Neon Commando
Neon Commando er en musikk-EP med Surferosa, utgitt i 2003.
Elodie Clouvel
Elodie Clouvel (født 14. januar 1989) er en fransk moderne femkjemper. Hun representerte landet sitt under Sommer-OL 2012 i London, der hun ble nummer 31.
Hun tok sølv under Sommer-OL 2016.
Under Sommer-OL 2020 i Tokyo som ble arrangert i 2021, ble hun nummer 6.
Middag kl. 8
'Middag kl. 8 (originaltittel: Dinner at Eight') er en komedie fra 1932, skrevet av de amerikanske dramatikerne George S. Kaufman og Edna Ferber. Det handler om familien Jordan, som planlegger et middagsselskap, og hva de, samt ulike venner og bekjente - som alle har sine egne problemer og ambisjoner, gjør mens de forbereder seg til selskapet.
''Middag kl. 8'' hadde premiere på Broadway i 1932, med Constance Collier, Conway Tearle, Paul Harvey, Judith Wood, Malcolm Duncan, Ann Andrews og Marguerite Churchill i hovedrollene, og ble avsluttet etter 232 forestillinger. Det hadde nypremiere på Broadway i 1966 og i 2002. En norsk versjon, oversatt av Axel Kielland, hadde premiere på Nationaltheatret i 1934. Teaterstykket ble filmatisert i 1933, med Marie Dressler, John Barrymore, Wallace Beery, Jean Harlow, Lionel Barrymore, Lee Tracy, Edmund Lowe og Billie Burke i hovedrollene.
Premiere på Broadway
Teaterstykket hadde premiere på Music Box Theatre på Broadway 22. oktober 1932 og ble avsluttet i mai 1933, etter 232 forestillinger. Det ble produsert av Sam H. Harris og iscenesatt av George S. Kaufman.
Opprinnelige rolleinnehavere:
Nationaltheatret
Teaterstykket ble oversatt til norsk av Axel Kielland og hadde premiere på Nationaltheatret 7. september 1934, med Ragna Wettergreen som Carlotta Vance, Ingolf Schanche som Larry Renault, Egil Eide som Dan Packard, Lillemor von Hanno som Kitty Packard, August Oddvar som Oliver Jordan, Kirsten Monrad-Aas som Millicent Jordan, Elisabeth Gording som Paula Jordan, Tore Foss som Max Kane, Erling Drangsholt som dr. Talbot og Ada Kramm som Lucy Talbot. Regien var ved Agnes Mowinckel.
Broadway 1966
Teaterstykket hadde nypremiere på Alvin Theatre 27. september 1966, med Arlene Francis som Carlotta Vance, Darren McGavin som Larry Renault, Robert Burr som Dan Packard, Pamela Tiffin som Kitty Packard, Walter Pidgeon som Oliver Jordan, June Havoc som Millicent Jordan, Judith Barcroft som Paula Jordan, Phil Leeds som Max Kane, Jeffrey Lynn som dr. J. Wayne Talbot og Mindy Carson som Lucy Talbot. Produksjonen ble avsluttet 14. januar 1967, etter ni forhåndsvisninger og 127 forestillinger.
Broadway 2002
Teaterstykket hadde nypremiere på Vivian Beaumont Theatre 19. desember 2002, med Marian Seldes som Carlotta Vance, Byron Jennings som Larry Renault, Kevin Conway som Dan Packard, Emily Skinner som Kitty Packard, James Rebhorn som Oliver Jordan, Christine Ebersole som Millicent Jordan, Samantha Soule som Paula Jordan, Joe Grifasi som Max Kane, John Dossett som dr. J. Wayne Talbot og Joanne Camp som Lucy Talbot. Produksjonen ble avsluttet 26. januar 2003, etter 28 forhåndsvisninger og 45 forestillinger.
Radio
''Middag kl. 8 ble bearbeidet til et hørespill og sendt på The Campbell Playhouse'' 18. februar 1940, med Orson Welles som Larry Renault og Dan Packard, Marjorie Rambeau som Carlotta Vance, Lucille Ball som Kitty Packard, Hedda Hopper som Millicent Jordan og Mary Taylor som Paula Jordan.
Filmatisering
''Middag kl. 8'' ble filmatisert i 1933, med Marie Dressler som Carlotta Vance, John Barrymore som Larry Renault, Wallace Beery som Dan Packard, Jean Harlow som Kitty Packard, Lionel Barrymore som Oliver Jordan, Billie Burke som Millicent Jordan, Madge Evans som Paula Jordan, Lee Tracy som Max Kane, Edmund Lowe som dr. Wayne Talbot og Karen Morley som fru Lucy Talbot. Filmen er regissert av George Cukor.
Fjernsyn
Første episode av antologiserien The Philco Television Playhouse, som ble sendt 3. oktober 1948, er en bearbeidelse av ''Middag kl. 8''. Episoden er regissert av Fred Coe og har Mary Boland, Philip Loeb, Vicki Cummings, Dennis King, Peggy Wood og Matt Briggs i hovedrollene. Første episode av antologiserien Front Row Center, som ble sendt 1. juni 1955, er også en bearbeidelse av dette teaterstykket. Episoden er regissert av Fletcher Markle og har John Emery, Pat O'Brien, Mary Beth Hughes, Everett Sloane og Mary Astor i hovedrollene.
TV-filmen Dinner at Eight (1989), med Lauren Bacall som Carlotta Vance, Harry Hamlin som Larry Renault, Charles Durning som Dan Packard, Ellen Greene som Kitty Packard, John Mahoney som Oliver Jordan, Marsha Mason som Millicent Jordan, Stacy Edwards som Paula Jordan, Joel Brooks som Max Kane, Ralph Bruneau som dr. Talbot og Lenore Kasdorf som Lucy Talbot, er både basert på teaterstykket og filmversjonen fra 1933. Filmen er regissert av Ron Lagomarsino.
Eksterne lenker
Streaming
Proteobacteria
Proteobacteria er en stor rekke av Gram-negative bakterier. De inkluderer en stor variasjon av patogener, som for eksempel Escherichia (kan være patogen, men som oftest ikke), Salmonella, Vibrio, Helicobacter, men også en rad økologisk viktige slekter som de nitrogenfikserende Rhizobium og de ammonium-oksiderende Nitrosomonas og en rad andre slekter.
Sundsfjordtunnelen
Sundsfjordtunnelen er en veitunnel i Gildeskål kommune i Nordland. Tunnelen er en del av fylkesvei 17. Den er 772 meter lang.
Cameron County
Cameron County er navnet på to fylker i USA:
se også
Shino Yamanaka
Shino Yamanaka (født 3. august 1990) er en japansk moderne femkjemper. Hun representerte landet sitt under Sommer-OL 2012 i London, der hun ble nummer 30.
Secret Garden
Secret Garden er en norsk-irsk duo som spiller new age-musikk, også kalt neo-klassisk musikk. Duoen består av den irske fiolinisten Fionnuala Sherry og den norske komponisten og pianisten Rolf Løvland. De vant Eurovision Song Contest i 1995 med sangen «Nocturne», men er kanskje mest kjent for å stå bak sangen «You Raise Me Up».
Fylkesvei 3994
Fylkesvei 3994 går mellom Reibakken og Mandal sentrum i Lindesnes.
Frem til 2019 hadde veien betegnelsen fylkesvei 202 (Vest-Agder).
Secret Garden
Eurovision Song Contest
Secret Garden vant Eurovision Song Contest for Norge i 1995, med låten «Nocturne». Det var første og hittil siste gang at et overveiende instrumentelt stykke har vunnet Eurovision Song Contest, en kort norsk tekst på 25 ord ble innbakt i låten for å forsikre seg om at sangkonkurransens regler ble etterfulgt.
Den norske sangeren Gunnhild Tvinnereim, kjent fra Oslo Gospel Choir, framførte teksten under konkurransen i Dublin. I tillegg til Tvinnereim, hadde Secret Garden også med seg fløytespilleren Hans Fredrik Jacobsen og den svenske harpespilleren Åsa Jinder med på scenen.
Rolf Løvland komponerte også Norges første Eurovision Song Contest-vinner, «La det swinge», som vant i 1985.
Songs from a Secret Garden
Suksessen med «Nocturne» bidro til at duoens debutalbum Songs from a Secret Garden solgte godt i flere land verden over. På verdensbasis solgte plata over én million eksemplarer, hvilket innebar platinastatus i Norge og Sør-Korea, gullstatus i Irland, Hongkong og New Zealand, foruten å ligge to år på den amerikanske Billboard New Age-lista i 1996 og 1997.
Barbra Streisand omgjorde låten «Heartstrings» fra dette albumet til sangen «I've Dreamed Of You» inkludert på hennes A Love Like Ours-album. «Heartstrings» ble også framført under hennes private bryllup med James Brolin.
White Stones
Albumet White Stones fulgte i 1997, og også det endte opp på topp ti på Billboard New Age-lista. Dawn of a New Century, som kom i 1999, Dreamcatcher fra 2001 samt Once In a Red Moon (2002) hadde også stor suksess i mange land.
Mest kjente sang
Secret Gardens mest kjente sang er nok «You Raise Me Up», framført i originalversjon av den irske sangeren Brian Kennedy – også han kjent fra Eurovision Song Contest. Sangen har blitt spilt inn på plate av en rekke artister, blant dem verdenskjente navn som Josh Groban, Westlife og Il Divo.
Dreamcatcher: Best of Secret Garden
Duoen ga ut albumet Dreamcatcher: Best of Secret Garden i forbindelse med sin turné i Australia og New Zealand i 2004. Albumet gikk til topps på to lokale hitlister: den australske New Age-lista samt ARIA Top 50.
Diskografi
Secret Gardens album (i kronologisk rekkefølge):
Erik Blomqvist (skytter)
Erik Gustaf Blomqvist (født 5. januar 1879 død 7. september 1956) var en svensk skytter som deltok i de olympiske leker 1912 i Stockholm og 1920 i Antwerpen.
Blomqvist ble olympisk mester i skyting under OL 1912 i Stockholm. Han var med på det svenske laget som vant lagkonkurransen rifle 300 meter med 5655 poeng foran Norge med 5605. De andre på laget var Mauritz Eriksson, Hugo Johansson, Bernhard Larsson, Carl Björkman og Gustaf Adolf Jonsson. Det var sju lag som deltok og det var seks mann på hvert lag. Blomqvist skjøt totalt 962 poeng som var det tredje beste resultatet på det svenske laget. Åtte år senere, under 1920 i Antwerpen, var han med på det svenske laget som kom på tredjeplass i lagskytingen med armégevær 600 meter bak USA og Sør-Afrika.
Raouf Benabid
Raouf Benabid (født 3. august 1985) er en algerisk svømmer.
Han representerte Algerie under Sommer-OL 2004 i Athen, der han ble utslått i forsøksheatet på 200 meter medley.
Teglverk
mini|Cathrinesminde Teglværk i [[Sønderborg i Danmark. Teglverket ble etablert i 1732 og fungerer i dag som museum.]] Teglverk er en fabrikk som produserer teglstein ved oppvarming av leire. Teglverkene ble derfor lokalisert ved betydelige leirforekomster, oftest nær elver under den marine grense. Etter hvert som leira ble tatt ut, oppsto det flere steder karakeristiske skålformede søkk i terrenget, som eksempelvis ved Jordal og Myraløkka (Bentse Teglverk) i Oslo.
Produksjon og bruk av teglstein ble introdusert i Norge av omreisende munker mot slutten av 1100-tallet.
Teglverkene produserte teglstein og enkelte produserte takstein, mønestein og teglrør/drensrør.
Gjennom tidene har det vært hundrevis av teglverk i Norge, der siste; Bratsberg teglverk, ble nedlagt 2014.
Produksjonen
Bearbeiding forgikk tidligere ved at den ble tråkket av mennesker eller dyr. Senere benyttet man møller trukket av hester eller okse, senere av dampmaskin.
Etter forming måtte leiren tørkes før brenning. Dette foregikk til å begynne med i friluft, og etterhvert i tørkehus og tørkeskur. Både friluftstørke og tørke i hus tok tid, ofte 3-4 uker før man kunne brenne steinen. På midten av 1900-tallet ble kammertørken, som kortet ned på tørketiden, populær.
Brenningen foregikk de første hundreårene i såkalte miler, dvs. at den tørkede steinen ble stablet i et bestemt mønster i store hauger. Det ble laget kanaler i milen hvor det ble plassert store mengder brensel. Til slutt ble det klasket et tykt lag med bløt leire utenpå hele milen, med åpninger ved bunnen for inntak av luft til forbrenningen, og på toppen for utslipp av røykgassen. Slike ovner var i bruk i Norge fra middelalderen. Etter hvert ble det utviklet oppmurede ovner, disse ovnene fikk fellesbetegnelsen kasseovner og var periodiske. Det vil si at de måtte avkjøles, åpnes og tømmes etter hver brenning, for så å fylles og tettes på ny for neste brenning. I 1858 oppfant man "den kontinuerlige ovn" eller ringovnen, som ikke måtte kjøles ned og tømmes for så å fylles igjen for neste brenning, kunne ildsonen i ringovnen flyttes rundt ringen. Utover i 1950-årene begynte tunnelovnen å få fotfeste i både Europa og Norge.
Siste del av teglproduksjonen besto av sortering, og i moderne tid emballering. Sorteringen hadde til hensikt å skille mellom god og dårlig teglstein, samt å kassere ødelagt stein.
David Andersen (gullsmed)
David Andersen (født 25. mai 1843 i Østre Toten, død 2. august 1901) var en norsk gullsmed. Han vokste opp som husmannssønn. Etter læretid og arbeid som gullsmedsvenn reiste han utenlands for videre studier. Han startet sitt eget gullsmedverksted i Christiania i 1876.
Bedriften hadde en voldsomt rask vekst og ble et av de største gullsmedfirmaene i Norge.
David Andersen var en dyktig håndverker og en administrativ driftig. Firmaet var en foregangsbedrift i bruk av ny teknologi, moderne utstyr og gode arbeidsforhold.
Dette ble starten på gullsmedfirmaet David-Andersen AS, en familiebedrift i mange generasjoner.
Oppvekst og utdanning
David Andersen vokste opp på Krabysanden i Østre Toten. Han var sønn av husmann Anders Svendsen Krabysanden og Anne Margrethe Gulbrandsdatter Høvren. ,
Faren ville at han skulle bli skomaker, men David hadde andre planer. Etter folkeskolen på hjemstedet reiste han i 1859 til Christiania og begynte i lære ved Jacob Tostrups gullsmedverksted for utdanning i korpusarbeid. Deretter arbeidet han videre hos Tostrup som svenn inntil 1864.
Utenlandsstudier og arbeid
Han reiste i 1864 til Berlin for å lære mer. Etter to år dro han til Stockholm og arbeidet der og i Christiania for blant annet Jacob Tostrup. I 1869 fikk han et statsstipend og reiste til London for videre studier. I England drev han også import av norsk filigransølvvarer.
Familie
David Andersen giftet seg i London i 1873 med Sophia Gott (1847–1905) og fikk sitt første barn, Arthur, der i 1875. Året etter flyttet de til Christiania og fikk syv barn til: Alice, Alfred, Freddy, Oscar, Ethel, Harald og Wilfred.
Eget firma
Ved ankomst til Christiania løste David Andersen borgerbrev som gullsmed 29. mai, og han etablerte eget gullsmedfirma samme dag. Det var starten på bedriften som senere tok navnet David-Andersen.
Han startet med to svenner i Kirkegaten 19. Bedriften vokste raskt, og i 1888 ble den flyttet til egen gård, Prinsens gate 12, som David Andersen hadde fått bygget. Der hadde han moderne, effektive maskiner og eget kraftverk for elektrisk lys, i en tid da dette var en ukjent luksus. I 1899 skjedde enda en flytting, til nok en gård han selv hadde fått bygget, Kirkegaten 17. Det var et monumentalt bygg i fem etasjer, en av byens største og mest moderne forretningsgårder. Det var nå 92 menn og 29 kvinner ansatt. Gården hadde sentralvarme, to heiser og eget elektrisitetsverk, som også forsynte andre gårder i nærheten med strøm. Ved århundreskiftet var firmaet et av landets største i gullsmedbransjen.
Firmaet deltok i mange store utstillinger i inn- og utland mellom 1880 og 1900, blant annet i Graz, Malmö, Nürnberg, Liverpool, Cork, København, Paris, Chicago, Antwerpen, San Francisco, Stockholm. Firmaet vant to Grand Prix, fem gullmedaljer, fem sølvmedaljer og fire æresdiplomer. Emaljearbeidene fikk ry som noe av det beste i samtiden.
Pionér
David Andersen satset på moderne, effektivt utstyr og nye metoder, bedre lokaler, gode arbeidsforhold og omsorg for arbeiderne. Han arbeidet for en pensjoneringsordning for fagarbeidere og tok initiativ til etablering av «Christiania-gullsmedenes pensjonskasse» i 1886, med betydelige bidrag fra ham selv. Han etablerte et stipendfond for ansatte i firmaet sitt.
David Andersen hadde mange tillitsverv, blant annet som formann i Kristiania Guldsmedmestres faggruppe, medlem av representantskapene for Håndverks- og industriforeningen så vel som Den Norske Fællesforening for Håndværk og Industri. Han satt også i direksjonen for Håndverkernes Sparekasse. Han var medlem av Kristiania bystyre og formannskap.
Videreføring som familiebedrift
David Andersen døde 3. august 1901, bare 58 år gammel.
Chevrolet Ramarro
Chevrolet Ramarro (også kjent som Bertone Ramarro) er en konseptbil bygget for den amerikanske bilprodusenten Chevrolet av det italienske designhuset Bertone. Bilen var bygget på chassis fra Chevrolet Corvette, og ble første gang presentert på bilutstillingen i Los Angeles i 1984. Etter introduksjonen i Los Angeles ble bilen sendt på turné til bilutstillinger over hele verden, hvor den fikk mye oppmerksomhet, og den ble blant annet tildelt prisen Car Design Award fra en jury bestående av journalister fra bilmagasiner både i Europa og USA.
Ascó kjernekraftverk
Ascó kjernekraftverk er et spansk kjernekraftverk som ligger vedelva Ebro nord for Ascó, som ligger ved Tarragona i Catalonia. Det eies av Endesa SA.
Verket har to reaktorer, som ble tatt i bruk 1983 og 1985. Det er installert en total effekt på brutto 2 060 MW. I 2006 leverte verket 15,39 TWh elektrisk kraft. Produksjonen utgår etter eksisterende planer i 2024 og 2026. Anlegget hadde et radioaktivt utslipp i november 2007.
Stubbefreser
En stubbefreser eller stubbefres er en maskin for fjerning av stubber. Når et tre felles står stubben og rotsystemet igjen. Før stubbefreseren ble oppfunnet brukte arbeidere å grave opp stubben og dens rotsystem for hånd. Dette var et tungt og tidkrevende arbeid. Ved stubbefresing ligger det igjen flis etter stubben, denne flisen kan brukes som biodrivstoff, fylles i hullet etter stubben eller brukes som kompost. Maskinen har en roterende stålskive med skarpe tenner, dette kalles for fresehjul. Når skiven roterer og trykkes mot stubben freser skiven treverket til små biter. Fresehjulet kan kontrolleres av hydrauliske stempler som skyver fresehjulet mot stubben. En annen gammel metode for å fjerne stubbene var ved å helle petroleum over og brenne stubbene. Dette var en lite miljøvennlig og effektivt metode, samtidig som faren for skogbranner var stor. Et moderne alternativ for å fjerne stubber er å bruke nitrogenbaserte midler for å dekomponere stubben. Denne metoden fungerer svært bra og er miljøvennlig, men den er tidkrevende og er lite egnet for bedrifter som arbeider innenfor trepleie og stubbefjerning.
Historie
I 1956 oppfant Vermeer Manufacturing Co. Gründer Gary Vermeer den første moderne stubbefreseren. En viktig innovasjon var et det kun behøvdes en person for å bruke maskinen, istedenfor flere personer som tidligere og mer tidkrevende metoder krevde. Vermeers maskin var den første som anvendte en horisontalt bevegelig rotor, samtidig som den kan bevege seg vertikalt. Enkelte moderne maskiner kan frese stubben ned til 60 cm under bakken for å få med seg alle rot-rester. Stubbefreseren ble utviklet på 1950-tallet av Gary Vermeer. Under en test av en prototype-stubbefres flyttet operatøren feil spak på maskinen, dette førte til at fresehjulet gikk i en annen retning. Ettersom stubbefreseren da skar fem ganger raskere, hadde et nytt design blitt utviklet. Hvordan fungerer en stubbefres? En stubbefres fungerer ved at et roterende blad flytter seg horisontalt frem og tilbake mens det freser bort øvre del av stubben. Ettersom stubben synker i høyde så senker operatøren fresehjulet ved hjelp av en hydraulisk spak. Jobben er ferdig når stubben er freset ned til 10 til 50 cm under bakken.
Modeller
Håndstyrt stubbefres: I likhet med designet på gressklippere og snøfresere krever denne typen at operatøren går bak maskinen og manuelt manøvrerer den.
Selvgående stubbefres: Denne typen stubbefres er brukervennlige og velegnet for profesjonelle bedrifter. Selvgående stubbefresere kommer frem på trange steder der andre og større maskiner kan ha problemer. Disse stubbefreserene er konstruert for et tyngre arbeid.
Aggregat – stubbefres: Denne modellen er beregnet påmontert på annen maskin, for eksempel traktor, gravemaskin eller minilastere (Skid Steer).
Ungdomsasiamesterskapet i friidrett 2017
Mesterskapet ble arrangert fra 20. til 23. mai 2017 på National Stadium i Bangkok, og arrangør var Thailands friidrettsforbund (Athletics Association of Thailand).
Kina ble den mestvinnende nasjonen, med 16 gullmedaljer, og den kinesiske sprinteren Feng Lulu vant flest gullmedaljer, hun vant 100 og 200 meter individuelt og deltok også på Kinas stafettlag som vant medleystafetten.
Medaljetabell
{{legend|#ccccff|Vertlandet er markert i blått|border=solid 1px #AAAAAA}}
Protobracharthron
Protobracharthron er slekt av mycelbiller som lever i huler.
Utseende
Små (4-5 millimeter), blanke, brunrøde, noe maurlignende mycelbiller. De har et utseende typisk for insekter som lever i huler, med lange og tynne antenner og bein, reduserte eller helt manglende øyne. Antennene er lange og tynne, lengre enn kroppen. Hodet er rundet, omtrent så langt som bredt, pronotum er ganske smalt, avrundet trapesformet, dekkvingene betydelig bredere enn forkroppen, litt pæreformede, beina lange og tynne.
Levevis
Artene lever i huler.
Kilder
Leiodidae i Tree of life
Edwards County
Edwards County er navnet på tre fylker i USA:
1809
Nasjoner
Se: Liste over land i 1809
LM.C
LM.C er et japansk Visual kei/Oshare Kei/Koteosa Kei band som består av to medlemmer, Maya (vokal) og Aiji (gitar).
Vindviktunnelen
Vindviktunnelen er en veitunnel i Gildeskål kommune i Nordland. Tunnelen er en del av fylkesvei 17. Den er 988 meter lang.
Crockett County
Crockett County er navnet på to fylker i USA:
Ganganagar
Ganganagar er en by i den indiske delstaten Rajasthan.
Paul Hjelm-Hansen
Paul Hjelm-Hansen (født 20. desember 1810 i Bergen, død 5. mai 1881 i Norway i Goodhue County i Minnesota) var en norsk journalist og redaktør.
Liv
Han var sønn av sjømannen Torchildius Hansen og Anne Christine Petersen. I 1838 ble han gift med Trine Halling, en søster av sogneprest Honoratus Halling, men de ble senere separert.
I Norge
Som ung ble han ansatt på sorenskriverkontoret i Solør og fikk norsk juridisk eksamen i 1834. Deretter var han sorenskriverfullmektig på Ringerike og i Øvre Telemark, før han ble konstituert fogd og sakfører i Seljord. Ifølge Halvdan Koht forlot han Telemark i 1845 på grunn av «uheldige forretninger» og ble politisk forfatter. I 1846 utga han skriftet Norges Storthing i 1845, hvor han angrep både bondepartiet og embetspartiet.
Omkring 1848 var han ansatt som kopist i Revisjonsdepartementet. I 1849 kom han i kontakt med Marcus Thrane og ble forfatter til arbeiderbevegelsens politiske program, Arbeider-Foreningens Petition til H. M. Kong Oscar I, i 1850. Sammen med den slesvigske demokraten Harro Harring utga han samme år det radikale ukebladet Folkets Røst, og etter Harrings utvisning redigerte han det alene. Da bladet gikk inn etter tre måneder, forsøkte han å skape en fortsettelse i Tiden sammen med A. O. Vinje, men dette holdt bare fem uker. I disse bladene rettet Hjelm-Hansen sin kritikk mot alle kanter, også mot Marcus Thrane.
I 1851 ble Hjelm-Hansen redaktør for Drammens Tidende. Det var han som ansatte Vinje som avisens korrespondent i Christiania. Han la også om avisens politikk i demokratisk retning. Men etter et år måtte han gi opp og flyttet til Fredrikshald (Halden). I denne byen var han i 1854 redaktør for Smaalenenes Amtstidende, og fra 1855 til 1857 for Fredrikshalds Tilskuer, som han selv hadde grunnlagt. I 1858 bodde han i Christiania og skrev for Aftenbladet. Her ble han i 1860 redaktør for den nye avisen Christiania Nyheds- og Avertissementsblad.
I Amerika
Utenom det journalistiske arbeidet utga Hjelm-Hansen en praktisk juridisk håndbok, Juridisk-praktisk Haandbog for Ulovkyndige (1861) og et første hefte av Den norske Søret (1862). En skildring av Amerika (Om Nordamerika) ble utgitt som tilleggshefte til Folkevennen i 1874.
Almaraz kjernekraftverk
Almaraz kjernekraftverk er et spansk kjernekraftverk som ligger ved byen Cáceres i Extremadura. Det eies av Iberdrola og Endesa SA.
Verket har to reaktorer, som ble tatt i bruk 1981 og 1983. Det er installert en total effekt på brutto 1 957 MW. I 2006 leverte verket 19,69 TWh elektrisk kraft. Produksjonen utgår etter eksisterende planer i 2023 og 2024.
Møkkelfjellet
Møkkelfjellet er et fjell i Heim kommune i Trøndelag. Det har en høyde på 634 meter over havet. Fjellet ligger ved Valsøyfjorden i tidligere Halsa kommune og er et karakteristisk fjell som stiger rett opp fra fjorden. Det har to toppunkter, hvorav den bakre (østre) toppen er høyest med 634 meter over havet. Fra den fremste toppen (633 moh.) er det god utsikt over fjorden, det er også utsikt mot andre fjell, som Hjelmen, Hjelmkona, Saufjellet, Hennafjellet, Storøra og Innerbergsalen.
Den enkleste veien opp på Møkkelfjellet er å kjøre til Fjærli og parkere der, eller kjøre opp seterveien til Fjærlivatnet på ca. 420 moh. Derifra går det sti opp den nordvestlige ryggen av fjellet.
ETF
ETF kan være:
1808
Nasjoner
Se: Liste over land i 1808
Guntars Deičmans
Guntars Deičmans (født 4. mars 1983) er en latvisk svømmer.
Han representerte Latvia under Sommer-OL 2004 i Athen, der han ble utslått i forsøksheatet på 200 meter medley.
Socialdemokratiet
Socialdemokratiet (forkortet S, på stemmesedler benytter partiet bokstaven «A») er et politisk parti i Danmark. Partileder er Mette Frederiksen, som er Danmarks statsminister.
Partiet ble stiftet i 1871 og kom første gang inn i Folketinget i 1884. Partiet har gjennom hele sin historie hatt nære bånd til fagbevegelsen. Socialdemokratiet ble Danmarks største parti under Thorvald Staunings ledelse. Samtidig gikk sosialdemokratene fra å være nokså isolert til å bli pragmatiske deltagere i folketings- og regjeringsarbeidet. Den revolusjonære fløyen skallet av i 1919 og dannet DKP.
Socialdemokratiet gjennomførte et ambisiøst sosialt reformprogram i etterkrigstiden. Det var også under sosialdemokratiske regjeringer at Danmark ble medlem av NATO og EF/EU. Fra og med 1980- og 1990-årene har Socialdemokratiet blitt sterkere utfordret i andre spørsmål enn de fordelingspolitiske. Mette Frederiksen har som partileder gått inn for blant annet en strammere innvandringspolitikk.
Partiet tilhører arbeiderpartienes partifamilie. Det danske Socialdemokratiet var blant grunnleggerne av Sosialistinternasjonalen i 1951, men gikk, som mange av sine europeiske søsterpartier, over til Den progressive alliansen i 2017. Socialdemokratiets representanter i Europaparlamentet tilhører S&D-gruppen.
Politisk plattform
Partiets formålsparagraf lyder: «Socialdemokratiets formål er at virke for de demokratiske, socialistiske ideers udbredelse og anerkendelse i henhold til partiets programmer og at fremme økonomiske, kulturelle og politiske interesser i overensstemmelse med idégrundlaget.»
Historie
Socialdemokratiet ble stiftet 1871 av Louis Pio, Harald Brix og Paul Geleff. Målet var å organisere den voksende arbeiderklassen i et sosialistisk parti. Det første prinsipprogram, Gimle-programmet, ble vedtatt på kongressen i Frederiksberg 8. juni 1876. Det gikk derimot veldig sakte framover og partiet fikk ikke noe gjennombrudd før 1900-tallet. Dannelsen av dansk LO i 1898 ga sterkere organisering rundt partiet.
Partiprogrammet fra 1913 er det siste marxistisk formulerte prinsipprogram, og ble stående helt til 1961. Spørsmålet om stemmerett for kvinner ble reist med ny styrke, og vant igjennom i 1915. partileder Thorvald Stauning gikk allerede i 1916 inn som statsråd i en samlingsregjering under krigen, men dette forble et unntak i disse årene med opposisjonstilværelse. Odensekongressen i 1923 ble en milepæl, partiet erklærte seg rede til å danne regjering under den rådende økonomiske krisen. Etter folketingsvalget i 1924 ble Socialdemokratiet det største parti i Danmark med 36,6 prosent av stemmene, og partiet dannet for første gang regjering med Thorvald Stauning som statsminister. Den ble avløst av en ny Venstreregjering i 1926, men etter store sosiale innstramminger kom sosialdemokratene igjen til makten i 1929 under ledelse av Thorvald Stauning, med historikeren P. Munch som utenriksminister.
Regjeringens krisepolitikk under depresjonen i 1930-årene ga stor oppslutning, og partiet fikk 46,2 prosent av stemmene i 1935. Under Andre verdenskrig samarbeidet regjeringen med den tyske okkupasjonsmakten, og det ble avholdt folketingsvalg under krigen. Ved valget i 1943 fikk Socialdemokratiet 44,5 % av stemmene. Samarbeidet med okkupasjonsmakten var upopulært og førte til valgskred i 1945. Danmark fikk igjen borgerlig regjering.
Men allerede 1947 dannet sosialdemokraten Hans Hedtoft regjering og førte Danmark inn i NATO. På 1950-tallet innførte sosialdemokratene allmenn folketrygd i 1956. Frem til 1982 satt Socialdemokratiet med få unntak ved regjeringsmakten. En sosial innstramming i 1967 ga framgang for Socialistisk Folkeparti, og borgerlig trepartiregjering 1967-71. De lengste avbrekk har vært dagens Venstre-regjering under Anders Fogh Rasmussen og Poul Schlüters regjering på 1980-tallet.
Den forrige regjering Socialdemokratiet deltok i ble ledet av Poul Nyrup Rasmussen fra 25. januar 1993 til 27. november 2001. Han sto bak det nasjonale kompromiss om danske unntak fra Maastricht-traktaten som sikret flertall på 57% i EU-avstemningen 18. mai 1993.
Valgresultatet i 2005, under den kortvarige partilederen, ble en skuffelse med 25,8 % i Folketingsvalget og 34,3 % i kommunalvalget. I 2007 skrev statsminister Anders Fogh-Rasmussen ut nyvalg hvor Socialdemokratiet hadde store forventninger til å bedre resultatene under deres nye partileder Helle Thorning-Schmidt. Men i riksvalget gikk oppslutningen tilbake med 0,3 % til skuffende 25,5 % av stemmene, som tangerte forrige resultat og ble ny bunnotering for partiet i etterkrigstiden.
I 2007 og 2008 har Socialdemokratiet mistet oppslutning, og kjemper for å sette dagsorden i en ny politisk virkelighet hvor Karikaturstriden og arbeidskraftmangelen tvinger fram mer sammensatte syn på dansk innvandringspolitikk. I mars 2008 fikk Socialistisk Folkeparti mer enn 20-22 % oppslutning på meningsmålingene – på bekostning av Socialdemokratiet som nå lå på 18-22 % – etter at SF i «karikaturdebatten» for første gang brakte en venstreorientert kritikk av radikale islamister og satte Socialdemokratiet i skyggen av den politiske debatten.
I folketingsvalget i 2011 gikk partiet ytterligere tilbake og fikk 24,9 % av stemmene og 44 mandater. Likevel ble partiets formann Helle Thorning-Schmidt ny statsminister da hun dannet koalisjonsregjeringen regjeringen Helle Thorning-Schmidt der også Socialistisk Folkeparti og Radikale Venstre deltok.
Uren (Stavanger)
Uren var en rode i Stavanger sentrum som ble tatt i bruk tidlig på 1700-tallet og som var i bruk til langt ut på 1800-tallet.
Geografisk dekket roden på 1700-tallet omtrent området fra Søregata til Skolebekken, langs Skolebekken til Byparken, videre til Domkirkeplassen, Urgata og Kirkegata omtrent til Steinkargata, videre ned til Kulturhuset og tilbake til Søregata.
På 1800-tallet ble Uren navnet på en enda større rode, som også omfattet Torget og Skagen.
Det er uvisst hvor en opprinnelig hentet navnet Uren fra.
Orthidus
Orthidus er en slekt av biller som hører til underfamilien storkortvinger (Staphylininae) i familien kortvinger (Staphylinidae).
Utseende
En ganbske stor, avlang, halvblankt svart kortvinge. Arten ligner mye på mange arter i slekten Quedius.
Utbredelse
Arten er kjent fra Nord-Afrika og fra Vest-Europa nord til Storbritannia, most øst til Kroatia.
Aleksej Zatsepin
Aleksej Vladimirovitsj Zatsepin (russisk Алексей Владимирович Зацепин, født 5. mai 1984) er en russisk svømmer.
Han representerte Russland under Sommer-OL 2004 i Athen, der han ble utslått i forsøksheatet på 200 meter medley.
Fredrik Holberg
Fredrik Holberg (født 17. september 2001 i Fredrikstad) er en norsk ishockeyspiller som spiller back for klubben Stjernen Hockey. .
Nisse Sandström
Nils (Nisse) Sandström (født 13. mars 1942, død 8. september 2021 i Norrkøping) var en svensk jazzmusiker og en av Sveriges ledende tenorsaksofonister. Han var mottaker av Gyllene Skivan 1972 for utgivelsen The Painter.
Med norske Egil Kapstad og Terje Venaas bass, spilte han i flere år med Jan Erik Volds dikt; Red Mitchell og Chet Baker deltok også. Under navnet N. S. Kvartett (med Roger Johansen trommer) har de samme musikerne turnert Norge, blant annet i samarbeid med Rikskonsertene og Norsk jazzforum. Med Bernt Rosengren og Krister Andersson har han fremført «Summit Meeting» ved flere festivaler.
Furubarktege
Furubarktege (Aradus cinnamomeus Panzer) er en nebbmunn som tilhører barktegene. Furubarktegen er utbredt i furuskog over store deler av Norge.
Utseende
Furubarktege er flat, langstrakt oval. Fargen er grå til rødbrun. Den utvokste tegen er fra 3,5 til 4,5 mm lang og har en lang sugesnabel på undersiden av hodet. De unge individene har ikke utviklet vinger, men kan ha mindre anlegg til vinger. De ligner de voksne tegene.
Levevis
Furubarktege lever på stammen av furu, under bark særlig på yngre furutre. Den finnes sjelden på lerk. Tegen stikker sin lange sugesnabel inn og henter næring fra underbarken. Gjennom sitt sug påvirkes treets vekst og det fører til skader som gir redusert kvalitet på trevirket.
Furubarktge lever i to år og overvintrer to ganger. De overvintrer første gang som nymfe og andre gang som utvokst tege (imago). Tegen overvintrer i skogbunnen nær trestammen eller nederst, under bark på selve stammen. Om våren søker tegene opp i treet og begynner å suge plantesaft. Paringen skjer vanligvis tidlig om våren. Larvene klekkes i begynnelsen av juni og kryper en tid fritt omkring. De utvokste hunnene har flygevinger og flyr fra tre til tre, hvor de legger sine egg. Tegen velger vanligvis trær som er mellom 8 og 13 år. Egglegningen finner sted i løpet av våren, eggene legges ett og ett eller i grupper.
Furubarktege er en varmekjær art og foretrekker solfylte steder med litt åpen furuskog. Derfor finnes de oftest under barklaget på sydsiden av stammen. Furubarktegen trives dårlig i tette ungskog av furu og skog innblanding med bjørk.
Skadedyr
Når furubarktegen suger plantesaft, fører det til at plantevevet blir misdannet. Det oppstår brune flekker i det ytre trelaget under barken, og barkoverflaten blir knudrete. Skadene fører til reduksjon av treets tilvekst. Skade på furu kan være lett å overse, da den ytre barken av treet ikke direkte angripes.
Angrep fra få individer har ikke så stor betydning, men store skader kan oppstå når et yngre furutre angripes av flere hundre furubarkteger. På grunn av barktegens levemåte, under bark, gir kjemisk bekjempelse ofte dårlige resultater, behandlingen blir både komplisert og kostbar.
Deoxys
Deoxys er en mytisk pokémon fra 3. generasjonen av Pokémon-spillene. Den er av typen Psychic (psykisk) pokémon.
Donna Vakalis
Donna Vakalis (født 30. desember 1979) er en canadisk moderne femkjemper. Hun representerte landet sitt under Sommer-OL 2012 i London, der hun ble nummer 29.
Deoxys
Navnet er en forkortelse for Deoksyribonukleinsyre, eller DNA. Deoxys har 4 ulike former:
1. Nøytral-form i Pokémon Ruby, Sapphire og Colosseum.
2. Attack-form i Pokémon FireRed.
3. Defense-form i Pokémon LeafGreen.
4. Speed-form i Pokémon Emerald.
Om man stokker om på forbokstavene til disse fire formene får man «DNA» og S.
Deoxys er nr. 386 i National Dex.
Den eneste måten å fange den på er å få lastet ned «Aurora Ticket» i spillene fra ulike Pokémon Events. Får man gjort det, kan man finne Deoxys på Birth Island.
Spesielle evner
I angrepsform er Deoxys svært rask og kan bruke ekstremt kraftige angrep, men den er ytterst sårbar. I forsvarsform er den treg og svak offensivt, men den kan blokkere ethvert angrep, og lage kraftfelt som spenner over store områder. I fartsform er den ekstremt rask, og balansert offensivt og defensivt. I normalform er den jevnt over sterk på alle områder, men utmerker seg ikke i noen av dem.
Diogo Yabe
Diogo Yabe (født 8. august 1980) er en brasiliansk svømmer.
Ragnvald Blakstad
Ragnvald Blakstad (født 20. mai 1866 på Blakstad i Asker, Akershus, død 26. april 1929 i London) var en norsk industrimann og kraftutbygger. Ragnvald Blakstad regnes som en av pionerene i norsk krafthistorie. Som utbygger var han særlig aktiv fra århundreskiftet og frem til første verdenskrig.
Sigurd H. Jacobsen
Sigurd Haakon Jacobsen (1893–1976) var en norsk politiker og smed fra Bleik i Vesterålen. Han stortingsrepresentant for Nordland i perioden 1937–1945, som den eneste representanten for Samfundspartiet.
Diogo Yabe
Han representerte Brasil under Sommer-OL 2004 i Athen, der han ble utslått i forsøksheatet på 200 meter medley.
Ragnvald Blakstad
I 1898 var han med på å stifte kraftselskapet A/S Barbu, da han hadde fått konsesjon på å produsere elektrisitet i Barbuelva. Blakstad er forøvrig mest kjent for Tyssedal kraftanlegg i Hardanger og Aura-anlegget i Romsdal. I 1910 overtok Blakstad aksjemajoriteten i A/S Tyssefaldene og ble generaldirektør for selskapet. Etter dette kjøpet fremstod han som en av de desidert ledende skikkelsene i norsk kraftproduksjon og kraftintensiv industri. I 1913 skaffet han seg, sammen med andre norske interesser, majoriteten i Alby United Carbide Factories Ltd. I tiden Blakstad var generaldirektør for Tyssefaldene ble kraftanlegget trinnvis bygget ut og produksjonen økt fra elektriske til vel. Den store Ringedalsdammen i Skjeggedal prydes av generaldirektøres initialer.
Sigurd H. Jacobsen
Han begynte tidlig i sin bestefars smie og gikk videre i smedlære i Bergen. Han hadde sitt hovederverv som smed og produserte særlig dregger til sjøfarten. Han arbeidet også noen år som rørlegger og deltok i fiske og gårdsarbeid.
Ragnvald Blakstad
For å skape et marked for kraften lanserte Blakstad i 1917 planer for en storstilt kraftoverføring mellom landsdelene, en idé som foregriper tanken bak Samkjøringen. Hans kongstanke var elektriske «landeveier» med hovedlinjer for kraftoverføring fra kraftstasjonene i vest til forbrukerne i østlandsområdet.
Sigurd H. Jacobsen
Sigurd Jacobsen ble tidlig grepet av Bertram Dybwad Brochmanns ideer. Ved stortingsvalget 1936 mistet Brochmann sitt mandat, mens Jacobsen ble valgt inn for Samfundspartiet i Nordland, som partiets eneste stortingsrepresentant. Han fikk plass i Stortingets post-, telegraf- og kystfartskomité.
Ragnvald Blakstad
Etter 1. verdenskrig ble Blakstad rammet av etterkrigsdepresjonen og han måtte selge seg ut av det meste han var involvert i.
Sigurd H. Jacobsen
Jacobsen var medlem av Andenes herredsstyre 1934–1947 og satt i en rekke kommunale styrer og utvalg. Han var valgt på «Andenes frie arbeideres liste», senere på «De uavhengiges liste» og «Den upolitiske liste».
I 1940- og 1950-årene drev han hermetikkfabrikken Bleik Canning med 80 ansatte.
Ragnvald Blakstad
Idrettsmann
Ragnvald Blakstad var også en habil skiløper. I 1897 vant han kongepokal i kombinert under et landsskirenn i Arendal.
Arkivet
Arkivmateriale etter Ragnvald Blakstad befinner seg på Aust-Agder museum og arkiv i Arendal. Materialet omfatter i hovedsak korrespondanse fra perioden 1910-1920-årene.
Amerizus
Amerizus er en slekt av billene i delgruppen (underfamilien) skyggeløpere (Trechinae) i familiegruppen løpebiller.
Utseende
Små, avlange, rødelige til svarte løpebiller. Hodet har litt utstående fasettøyne og lange, tynne antenner, på maksillarpalpene er det ytterste leddet redusert til en liten tapp. Pornotum er nærmest hjertferomet med en bred midfure. Dekkvingene rundede med tydelige punktrader.
Utbredelse
Slketen har en holarktisk utbredelse.
Systematisk inndeling
Slekten blir ofte plassert som en underslekt i den store slekten Bembidion.
Taktisk politienhet
En taktisk politienhet er en eliteavdeling i en politietat som er spesialtrent for å takle farlige og vanskelige situasjoner, som terrorisme, gisselsituasjoner, bevæpnede gjerningsmenn osv.
Kritikk mot taktiske politienheter
Siden amerikanske SWAT ble introdusert har antall taktiske politienheter i hele verden økt drastisk. Kritikken, spesielt i USA, retter seg mot en gradvis militarisering av sivile myndigheter der politiet er blitt stadig mindre aktiv innen sin tradisjonelt samfunnsnyttige rolle og stadig mer avhengig av voldsom maktbruk. Blant kritikerne er journalist og politisk analytiker ved Cato Institute; Radley Balko, som har skrevet flere bøker og artikler om emnet.
Norge
I Norge har Beredskapstroppen og norsk politi generelt blitt kritisert for sin evne til å håndtere situasjoner riktig, blant annet i forbindelse med massedrapene på Utøya. Her var det stort sett fraværet av voldsom maktbruk som ble kritisert.
Encomium Emmae
Encomium Emmae Reginae eller Gesta Cnutonis Regis er latinsk encomium (lovtale) fra 1000-tallet til ære for dronning Emma av Normandie. Den ble skrevet i 1041 eller året etter. Ett enkelt manuskipt som overlevd er overdådig illustrert og antatt å være den kopien som ble sendt til dronning Emma eller en nøyaktig reproduksjon av denne kopien. Et blad har derimot gått tapt fra manuskriptet i moderne tid, men dets tekst har overlevd i senere papirkopier.
Encomium Emmae Reginae er delt i tre bøker. Den første delen handler om Svein Tjugeskjegg og hans erobring av England. Den andre delen handler om hans sønn, Knut den mektige, hans gjenerobring av England, hans ekteskap med Emma og hans karriere som konge. Den tredje delen handler om det skjedde etter at Knut døde, Emmas stridigheter under regimet til Harald Harefot og hennes sønner Hardeknut og Edvard Bekjennerens ferd til den engelske tronen.